22.6.2023
DA
Den Europæiske Unions Tidende
C 220/11
BIFALDER KOMMISSIONENS HENSIGT OG TILSKYNDER MEDLEMSSTATERNE TIL AT TRÆFFE FØLGENDE FORANSTALTNINGER: 14. at tage hensyn til risikoen for udvikling af resistens over for antimikrobielle stoffer til mennesker og dyr som følge af anvendelse af plantebeskyttelsesmidler eller biocidholdige produkter, baseret på videnskabelig forskning og evidens, som led i sikkerhedsvurderingen og beslutningstagningen vedrørende sådanne produkter og eventuelt tage beslutninger op til fornyet overvejelse,, hvis der fremkommer ny evidens.
Der bør om nødvendigt indføres passende betingelser eller begrænsninger for anvendelse for de pågældende produkter; E.
Anbefalede mål for forbruget af antimikrobielle stoffer og antimikrobiel resistens
OPFORDRER MEDLEMSSTATERNE TIL: 15. at træffe passende nationale foranstaltninger med det formål at sikre, at det samlede forbrug af antibiotika til mennesker (defineret døgndosis (DDD) pr.
1 000 indbyggere pr. dag) i primærsektoren og hospitalssektoren tilsammen, herunder i plejefaciliteter og i hjemmeplejemiljøer, inden udgangen af 2030 er reduceret med 20 % i Unionen i forhold til referenceåret 2019 16. at træffe passende nationale foranstaltninger med det formål at sikre, at mindst 65 % af det samlede forbrug af antibiotika til mennesker inden udgangen af 2030 udgøres af antibiotika i »Access«-gruppen som defineret i WHO’s AWaRe-klassifikation (64) 17. at træffe passende nationale foranstaltninger med det formål at sikre, at den samlede incidens af infektioner i blodbanen med methicillin-resistente Staphylococcus aureus (MRSA) (antal pr.
100 000 indbyggere) inden udgangen af 2030 er reduceret med 15 % i EU i forhold til referenceåret 2019 18. at træffe passende nationale foranstaltninger med det formål at sikre, at den samlede incidens af infektioner i blodbanen med 3.-generations cephalosporin-resistente Escherichia coli (antal pr.
100 000 indbyggere) inden udgangen af 2030 er reduceret med 10 % i EU i forhold til referenceåret 2019 19. at træffe passende nationale foranstaltninger med det formål at sikre, at den samlede incidens af infektioner i blodbanen med carbapenem-resistente Klebsiella pneumoniae (antal pr.
100 000 indbyggere) inden udgangen af 2030 er reduceret med 5 % i EU i forhold til referenceåret 2019.
Medlemsstaternes anbefalede individuelle bidrag til at nå disse EU-mål er angivet i bilaget til denne henstilling 20. at opstille indikatorer og udveksle bedste praksis om brugen heraf, der vil understøtte opfyldelsen af de anbefalede mål samt målene for andre AMR-relaterede aspekter såsom forebyggelse og bekæmpelse af infektioner, antimikrobiel forvaltning, ordineringspraksis og uddannelse; BIFALDER KOMMISSIONENS HENSIGT OG TILSKYNDER MEDLEMSSTATERNE TIL AT TRÆFFE FØLGENDE FORANSTALTNINGER: 21. at træffe passende foranstaltninger til at bidrage til gennemførelsen af målet i jord til bord-strategien og handlingsplanen for nulforurening om en reduktion af EU’s samlede salg af antimikrobielle stoffer, der anvendes til husdyr og akvakultur, på 50 % inden udgangen af 2030; F.
Oplysning og uddannelse
TILSKYNDER MEDLEMSSTATERNE TIL: 22. i samarbejde med højere uddannelsesinstitutioner og erhvervsuddannelsesinstitutioner samt interessenter og ved hjælp af pædagogisk og adfærdsrelateret viden at sikre, at de nationale efter- og videreuddannelsesprogrammer og læseplaner inden for bl.a. medicin, sygepleje, fødselshjælp, farmaci, tandpleje, veterinærmedicin, landbrug og agronomi, miljøkundskab og økologisk videnskab omfatter obligatorisk tværsektoriel uddannelse og kompetencer inden for AMR, forebyggelse og bekæmpelse af infektioner, miljørisici, biosikring og antimikrobiel forvaltning, herunder rationel brug af antimikrobielle stoffer, alt efter hvad der er relevant (64) https://www.who.int/publications/i/item/2021-aware-classification.